Die oop waters én teater met vierde Oppiwater KunstefeesOoms met Tobie Cronjé en Gerben Kamper Wat kan ŉ hart nou meer begeer as die oop waters en teater? RSG en Lefra-produksies bied binnekort die vierde Oppiwater Kunstefees aan en bring van die beste verhoogproduksies aan boord die luukse MSC Sinfonia-reisboot tussen 30 April en 5 Mei. Dié kunstefees is ŉ “reisfees” met meer as 20 verskillende produksies waarvan elkeen in die verskeie teaters en venues op die MSC Sinfonia na die planke gebring gaan word. Die kunstefees-geselskap vertrek vanaf Kaapstad en besoek Namibië se mooie Lüderitz en Walvisbaai. Magdaleen Kruger, RSG-stasiebestuurder, sê hierdie “Oppiwater”-kunsskippie bring ŉ unieke bootvaart vir luisteraars. “RSG is daarvoor bekend dat ons die kunste ondersteun en ontwikkel en die Oppiwater Kunstefees se sukses spreek boekdele hiervan,” het sy gesê. Frans Swart, besturende direkteur van Lefra-produksies, sê die span is gereed vir dié uitdaging. “Om meer as 20 produksies op ŉ boot in vyf dae aan te bied is nogal vir ons ŉ groot uitdaging, maar ŉ baie lekker een. Dis vir ons lekker as ons sien hoe gaste die Oppiwater Kunstefees geniet. Almal bespreek produksies, drink ŉ mengeldrankie op die dek, geniet ŉ vyfgangete in die restaurant en hol dan weer na die volgende produksie toe.” Feesgangers kan na die volgende produksies uitsien: Blou-blou met Erik Holm (Foto: Verskaf) Die jaloersbokkies met Jawaaiher Pietersen, Nedine Blom en Ashur Pietersen Bespreek nou vir die Oppiwater Kunstefees by 0860 114 411 of www.oppiwater.co.za. Vir meer inligting, bel Lefra-produksies by 011 815 3000 of stuur ŉ e-pos na [email protected].